Държавен вестник, бр. 89, 2018 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  89
КОМИСИЯ ЗА ФИНАНСОВ НАДЗОР
РЕШЕНИЕ № 954-ИП 
от 11 октомври 2018 г.
На основание чл. 13, ал. 1, т. 5 и 11 във връзка 
с чл. 15, ал. 1, т. 1 от Закона за Комисията за 
финансов (ЗКФН) и чл. 27, ал. 1, т. 10 във връзка 
с чл. 276, ал. 1, т. 6, чл. 285, ал. 1, т. 2, буква „в“ 
от Закона за пазарите на финансови инструменти 
(ЗПФИ) Комисията за финансов надзор реши:
І. Отнема издадения с Решение № 727-ИП от 
2.09.2015 г. лиценз на „Матадор Прайм“ – ООД, 
със седалище и адрес на управление: София, 
ул. Свети Наум № 30, ет. 1, за извършване на 
дейност като инвестиционен посредник.
ІІ. Назначава Стоил Владимиров Моллов за 
квестор на ИП „Матадор Прайм“ – ООД, със срок 
до назначаването от Агенцията по вписванията на 
ликвидатор, съответно на синдик от съда, но не 
повече от три месеца, като възлага на квестора 
следните задачи:
1. В сроковете и по реда на чл. 29 от ЗПФИ да 
направи необходимите уведомявания на лицата, 
за които безспорно е установено, че са клиенти 
на ИП, и да уреди отношенията с тях до размера 
на наличните клиентски активи.
2. В двумесечен срок от назначаването си да 
извърши пълна проверка и анализ на активите 
на ИП „Матадор Прайм“ – ООД (негови и на 
клиенти), и пасивите на дружеството и:
– да установи размера на клиентските активи, 
държани от ИП, и задълженията на ИП „Ма-
тадор Прайм“ – ООД, към клиентите, с които 
отношенията не са уредени, с оглед уреждане на 
отношенията с всички клиенти на ИП;
– да провери надеждността на институциите, 
в които се държат клиентски активи, и при не-
обходимост да ги прехвърли в български банки;
– да установи и събере вземанията на ИП с ог-
лед обезпечаване разплащанията на дружеството;
– да предприеме действия по пълно уреждане 
на отношенията на ИП с неговите клиенти, като 
в случай, че се установи, че паричните средства 
на клиентите не са налични в ИП или не са 
достатъчни, то за възстановяването им квесто-
рът разполага с правомощия да се разпорежда 
с притежаваните от ИП активи, включително и 
финансови инструменти, като действа в най-добър 
интерес на клиентите;
– да установи наличието или липсата на 
задължения към Фонда за компенсиране на ин-
веститорите, съответно да предприеме действия 
по уреждане на отношенията с фонда.
3. Да организира проверка на водената от-
четност по сключените с клиентите договори, 
изпълнението на нарежданията и уведомяването 
им за сключените сделки за последната една го-
дина преди отнемане на лиценза на дружеството 
и да уведоми КФН за резултатите от проверката 
в докладите по т. 4.
4. За всеки период от 10 работни дни от начало-
то на квестурата квесторът да предоставя доклад 
на КФН за извършената дейност и възникналите 
проблеми, ако има такива.
5. На основание чл. 289, ал. 3 от ЗПФИ КФН 
определя месечно възнаграждение на квестора 
в размер 3000 лв. за сметка на ИП „Матадор 
Прайм“ – ООД.
В срок 5 работни дни преди края на срока на 
назначаването му квесторът трябва да предста-
ви на КФН подробен доклад за извършената от 
него дейност.
На основание чл. 282 от ЗПФИ решението 
подлежи на незабавно изпълнение независимо 
от неговото обжалване.
На основание чл. 13, ал. 3 от ЗКФН решението 
може да бъде обжалвано по съдебен ред пред 
Върховния административен съд на Република 
България в 14-дневен срок от съобщаването му. 
Обжалването на решението не спира изпълне-
нието на индивидуалния административен акт. 
При обжалване чл. 166 от Административнопро-
цесуалния кодекс не се прилага.
Председател: 
К. Караиванова
9171
РЕШЕНИЕ № 960-ИК 
от 11 октомври 2018 г.
На основание чл. 7, ал. 2 от Наредба № 7 
от 2003 г. за изискванията, на които трябва да 
отговарят физическите лица, които по договор 
непосредствено извършват сделки с финансови 
инструменти и инвестиционни консултации от-
носно финансови инструменти, както и реда за 
придобиване и отнемане на правото да упраж-
няват такава дейност Комисията за финансов 
надзор реши:
Признава придобитата от Димитър Николаев 
Стоянов квалификация, отговаряща на изисквани-
ята, включени в тематичния обхват на изпита за 
придобиване на право за упражняване на дейност 
като инвестиционен консултант.
На основание чл. 13, ал. 3 от Закона за Ко-
мисията за финансов надзор решението може да 
бъде обжалвано пред Върховния администрати-
вен съд на Република България в 14-дневен срок 
от съобщаването му, което не спира неговото 
изпълнение.
Председател: 
К. Караиванова
9172
СТОЛИЧНА ОБЩИНА
РЕШЕНИЕ № 543 
от 26 юли 2018 г.
Със Заповед № РА-50-419 от 1.07.2016 г. на 
главния архитект на СО е разрешено да се изра-
боти проект на обемно-устройствено проучване 
и проект за изменение на ПУП – план за регу-
лация и застрояване и работен устройствен план 
със специфични правила и нормативи към тях 
на урегулираните поземлени имоти с лице към 
бул. Тодор Александров от о.т. 46 до о.т. 65 от 
прилежащите му квартали, както следва: 
• м. Центъра – Западно направление – кв. 169, 
кв. 170, кв. 171, кв. 172, кв. 176, кв. 177, кв. 178,